wannaphong/clean_thaiwikipedia huggingface dataset:
# ฮอลลิวูดสแควส์
ฮอลลีวูดสแควร์ส  เป็นรายการโทรทัศน์อเมริกัน ประเภทตลกและเกมโชว์ โดยผู้เข้าแข่งขันจะเล่นทิกแท็กโท เพื่อชนะเงินรางวัล 

มีกติกาคือ จะมีผู้เข้าแข่งขัน 2 คนโดยผู้ชายจะนั่งหรือยืนตรง X และผู้หญิงจะอยู่ที่แท่น O โดยจะมีดารานั่งอยู่ในช่อง โดยช่องจะมี่ทั้งหมด 9 ช่อง แบบ 3 x 3
โดยผู้เข้าแข่งขันจะเลือกช่องไหนก็ได้โดยพิธีกรจะถามคำถามแก่ดาราในแต่ละช่อง เมื่อดาราตอบคำถาม ผู้เข้าแข่งขันจะเลือกเชื่อคำตอบของ
ดาราหรือไม่เชื่อ ถ้าตอบถูก ช่องนั้นจะเป็นของผู้เข้าแข่งขันแต่หากตอบผิดก็จะเป็นของอีกฝ่าย
แต่ในกรณีที่จะชนะ (แบบ XO แนวตั้ง, นอน, เฉียง,5ช่องขึ้นไป) ตอบถูกก็ชนะไปแต่ตอบผิดอีกฝ่ายจะมีสิทธิ์ "บล็อก" ช่องของอีกฝ่ายได้
โดยหากชนะก็จะได้เงินรางวัลตามซีซั่นดังนี้
 ปี  เงินรางวัล  รอบที่3  กติกา 1966(pilot)  $100   $50  ชนะ 2 ใน 3 1966-1981  $250   $100  ชนะ 2 ใน 3 1983-1984  $500  -  กติกาพิเศษคือตอบถูกช่องละ $25 ไม่กำหนดรอบแต่กำหนดเวลา 1986 (pilot), 1986-1989  $500  $200  กติกาเป็นแบบใหม่คือใครมีเงินมากที่สุดชนะ 1998-2004  $1000  $500  เช่นเดียวกันกับปี 1986-1989
 หมายเหตุ คำว่า pilot คือถ่ายทำครั้งแรกแต่ไม่ได้ออกอากาศ

 secret squares (ซีเครตแสควร์) 
ในรอบที่2ของรายการจะมีซีเครตแสควร์โดยถ้าหากหาเจอก็จะมีสิทะรางวัลหรือเงินแจ็กพ็อตโดยมีข้อแม้ว่าจะต้องตอบถูกและชนะ
 bonus round 1986 [version 1] 
รอบโบนัสในซีซั่นจะมีรถทั้งหมด 7 คันโดยกุณแจจะอยู่ในดาราทั้ง 9 คน โดยมีกุญแจรถจริงอยู่ 7 อัน ปลอม 2 อัน
 bonus round 1986 [version 2] 
เป็นกติกาเดิมเพียงแต่เปลี่ยนเป็น 5 อันเท่านั้น และ5อันนั้นไม่มีกุญแจปลอมเลย
 bonus round 1998 
จะมีรางวัลในรอบโบนัสจากดาราทั้งหมด 9 ช่องแต่ละข่องดาราจะมีรางวัลอยู่โดยผู้เข้าแข่งขันจะต้องเลือก แค่ 1 ช่อง และจะต้องตอบคำถามให้ถูกถึงจะได้รางวัล

 bonus round 2003 
จะมีการตอบคำถามจาก 9 ช่องภายในเวลา 30วินาทีเมื่อตอบเสร็จจะให้ไปไขกุญแจตู้เซฟหรือกุญแจรถ
โดยกุญแจจะมีทั้งหมด 9 อัน โดยรอบตอบคำถามหากตอบถูก 1 ช่อง ก็จะตัดกุญแจหลอก ไป 1 ดอก เมื่อเลือกมาแล้วก็จะไปไขตู้เซฟหรือรถถ้าไขได้ก็เอาไปเลย โดยจะได้ไขเงินรางวัลหรือตู้เซฟก็จะมีดังนี้
 ชนะครั้งแรก - รถ
 ชนะติดต่อกันครั้งที่ 2 - $25,000
 ชนะติดต่อกันครั้งที่ 3 - ทริปรอบโลก
 ชนะติดต่อกันครั้งที่ 4 - $50,000
 ชนะติดต่อกันครั้งที่ 5 - $100,000
ซีซั่นสุดท้ายรางวัลเปลี่ยนเป็นดังนี้
 ชนะครั้งแรก - $10,000+ทริป
 ชนะติดต่อกันครั้งที่ 2 - $10,000
 ชนะติดต่อกันครั้งที่ 3 - รถหรู (เป็นBMW,เปอร์เช่)
 ชนะติดต่อกันครั้งที่ 4 - $25,000
 ชนะติดต่อกันครั้งที่ 5 - ทริปรอบโลก
# วิทยาลัยสตรีโซกะ
วิทยาลัยสตรีโซกะ  ก่อตั้งเมื่อวันที่ 2 เมษายน พ.ศ. 2528 โดยดร.ไดซาขุ อิเคดะ นายกสมาคมโซกะ งัคไก ท่านที่3  เป็นวิทยาลัยสตรีเอกชน อยู่ในการควบคุมของสมาคมสร้างคุณค่าเพื่อการศึกษา มีวัตถุประสงค์คือ ให้การศึกษาอย่างเต็มที่แก่ยุวชน

ที่ตั้ง
วิทยาลัยสตรีโซกะ ตั้งอยู่ที่[ฮาจิโอยิ] กรุงโตเกียว ประเทศญี่ปุ่น อยู่ในการควบคุมของสมาคมสร้างคุณค่าเพื่อการศึกษา

ปรัชญา
สตรีที่อุดมด้วยปัญญา
สตรีแห่งสังคมสากล

MOU กับมหาวิทยาลัยต่าง ๆ
สหรัฐอเมริกา
มหาวิทยาลัยไมอามี่
มหาวิทยาลัยมิชิแกน

แคนาดา
Carleton University

สหราชอาณาจักร
มหาวิทยาลัยกลาสโกว์
มหาวิทยาลัยแมนเชสเตอร์

สิงคโปร์
มหาวิทยาลัยแห่งชาติสิงคโปร์

อินเดีย
มหาวิทยาลัยเดลฮี

จีน
มหาวิทยาลัยต้าเหลียน(Dalian University)
# พระเจ้าสุปปพุทธะ
พระเจ้าสุปปพุทธะ เป็นกษัตริย์ปกครองกรุงเทวทหะ แห่งแคว้นโกลิยะ มีพระมเหสี นามว่า นางอมิตาเทวี แห่งกรุงกบิลพัสดุ์ แคว้นสักกะ พระองค์มีพระราชบุตร 2 พระองค์ องค์แรกเป็นพระราชโอรส มีพระนามว่า เจ้าชายเทวทัต ซึ่งคิดอิจฉาริษยากับพระพุทธเจ้ายิ่งนัก ส่วนพระองค์ที่ 2 เป็นพระราชธิดา มีพระนามว่า พระนางยโสธรา หรือ พิมพา ซึ่งเป็นพระชายาของเจ้าชายสิทธัตถะ ซึ่งต่อมาเจ้าชายสิทธัตถะได้ออกบวชและได้ตรัสรู้เป็นพระพุทธเจ้า

 พระเจ้าสุปปพุทธะถูกธรณีสูบ  
เมื่อพระเจ้าสุปปพุทธะทราบว่าพระเทวทัตถูกธรณีสูบลงมหาอเวจีนรก ก็มิสำนึกในบาปบุญคุณโทษ กลับมีจิตอาฆาตพยาบาทพระพุทธองค์ เพราะนอกจากจะทำให้พระเทวทัตต้องธรณีสูบ พระพุทธองค์ยังทำให้เจ้าหญิงยโสธราธิดาของพระเจ้าสุปปพุทธะเป็นหม้าย จึงกลั่นแกล้งพระพุทธองค์ด้วยการเกณฑ์อำมาตย์ข้าราชบริพารไปนั่งเสพเมรัยขวางทางที่พระพุทธองค์จะออกบิณฑบาตโปรดเวไนยสัตว์ ซึ่งทางนั้นมีเพียงทางเดียวเท่านั้นที่พระพุทธองค์จะเสด็จดำเนินไปได้ เมื่อเสด็จดำเนินผ่านไม่ได้เพราะพระเจ้าสุปปพุทธะกับบริวารขวางอยู่วันนั้น พระพุทธองค์ทรงอดพระกระยาหาร 1 วัน พระอานนท์จึงทูลถามอยากจะทราบโทษของพระเจ้าสุปปพุทธะ พระพุทธองค์จึงทรงได้มีพุทธฎีกาตรัสว่า 

เมื่อบริวารของพระเจ้าสุปปพุทธะกลับไปถวายรายงาน พระเจ้าสุปปพุทธะก็มีจิตต้องการให้พุทธฎีกาของพระพุทธองค์มิเป็นความจริง จึงขึ้นประทับ ณ ปราสาท 7 ชั้น แต่ละชั้นมีนายทวารป้องกันแข็งขัน ตรัสกับนายทวารที่มีร่างกายกำยำนั้นว่า  โดยประกาศต่ออมาตย์ ข้าราชบริพาร และพระบรมวงศานุวงศ์ไว้ดังนั้น เพื่อมิให้นายทวารทั้งหลายต้องโทษ จนกระทั่งถึงวันที่ 7 วันนั้นปรากฏว่า ม้าแก้ว ซึ่งเป็นม้าทรงศึกที่พระเจ้าสุปปพุทธะโปรดปราน อาละวาดกระทืบโรง ร้องเสียงดังมาก พระเจ้าสุปปพุทธะเกิดเป็นห่วงม้า ด้วยอาการขาดสติจึงทรงลงจากปราสาทชั้น 7 แต่ปรากฏว่านายทวารมิได้ขัดขวาง ด้วยคิดว่าเลยครบกำหนด 7 วันแล้ว พอพระเจ้าสุปปพุทธะย่างพระบาทเหยียบแผ่นดิน ก็ถูกพระธรณีสูบหายไปสู่มหานรกอเวจี ตรงตามพุทธฎีกาที่ตรัสไว้แก่พระอานนท์ พระอานนท์ทราบข่าว จึงไปเฝ้าพระพุทธเจ้า

 พระราชโอรส และพระราชธิดา 
พระเจ้าสุปปพุทธะ มีพระราชโอรส และพระราชธิดา รวม 2 พระองค์ คือ
 พระเทวทัต
 พระนางยโสธรา
# เจ้าหญิงซาระฮ์แห่งบรูไน
เจ้าหญิงซาระฮ์ พระชายาในมกุฎราชกุมารแห่งบรูไน (ประสูติ: 9 เมษายน ค.ศ. 1987) พระวรชายาในเจ้าชายอัลมุห์ตาดี บิลละห์ มกุฎราชกุมารแห่งบรูไน พระราชโอรสพระองค์ใหญ่ในสมเด็จพระราชาธิบดีฮัจญีฮัสซานัล โบลเกียห์ และสมเด็จพระราชินีซาเลฮา

 พระประวัติ 
เจ้าหญิงซาระฮ์ ประสูติเมื่อวันที่ 9 เมษายน ค.ศ. 1987 ณ โรงพยาบาลรายาอิสตรีอานะก์สเลฮา มีพระนามเดิมว่า ยังมูเลียดายังกู ซาระฮ์ บินติเปงงีรัน ซัลเลฮ์ เป็นธิดาของเปงงีรันซัลเลฮ์ อับดุล รามาฮัน เปงงีรันดามิต เชื้อพระวงศ์ในราชวงศ์โบลเกียห์ เป็นหัวหน้างานในกรมบริหารชลประทาน กับรินาวาตี อับดุลละฮ์ (นามเดิม ซูซาน อาบี) สุภาพสตรีจากเมืองฟรีบวร์ก ประเทศสวิตเซอร์แลนด์Royal Brunei Crown Prince’s Baby Boy - Prince Abdul Muntaqim ซึ่งทำงานเป็นนางพยาบาลแผนกจิตเวชในโรงพยาบาลรายาอิสตรีอานะก์สเลฮา พระบิดาและพระมารดาได้พบรักกันขณะที่ยังศึกษาอยู่ในประเทศอังกฤษ ช่วงปี ค.ศ. 1970

พระองค์มีพระเชษฐา 2 องค์ คือ อาวังกู อีร์วาน และอาวังกู เอเดรียน

 การศึกษา 
พระองค์สำเร็จการศึกษาจากโรงเรียนเซนต์แอนดรูว์ บรูไน ในกรุงบันดาร์เซอรีเบอกาวัน ร่วมกับพระสวามี คือ เจ้าชายอัลมุห์ตาดี บิลละห์ มกุฎราชกุมารแห่งบรูไน รวมไปถึงพระอนุชาของสวามีคือเจ้าชายอับดุล อาซิม และพระบรมวงศานุวงศ์องค์อื่น ๆ ก่อนที่จะศึกษาต่อในวิทยาลัยวิทยาศาสตร์ปาดูกาเซอรีเบอกาวันซุลตัน ซึ่งพระสวามีได้เข้าศึกษาอยู่ก่อนแล้ว ปัจจุบันพระองค์ทรงศึกษาอยู่ในมหาวิทยาลัยบรูไนดารุสลาม

พระองค์ทรงมีผลการเรียนที่น่าพึงใจ และโปรดการเล่นกีฬาต่าง ๆ โดยเฉพาะบาสเกตบอล แบดมินตัน รวมไปถึงการวิ่งเพื่อการกุศล โดยครอบครัวของพระองค์ได้มีส่วนร่วมกับองค์กรนานาชาติที่เดินทางไปยังประเทศจีน และมองโกเลีย ในเดือนพฤษภาคม ค.ศ. 2002

 อภิเษกสมรส 
เมื่อพระองค์มีอายุได้ 17 ชันษา ก็ได้อภิเษกสมรสกับเจ้าชายอัลมุห์ตาดี บิลละห์ มกุฎราชกุมารแห่งบรูไน โดยงานได้จัดขึ้นภายในพระราชวังนูรุลอีมาน ในกรุงบันดาร์เซอรีเบอกาวัน เมื่อวันที่ 9 กันยายน ค.ศ. 2004 ทั้งเจ้าชายและเจ้าหญิงได้เสด็จพระราชดำเนินรอบกรุงบันดาร์เซอรีเบอกาวันบนรถยนต์พระที่นั่งโรลส์รอยซ์สีทอง ท่ามกลางฝนที่โปรยปรายประชาชานชาวบรูไนกว่าพันคนยังคงรายรอบเส้นทางเสด็จพระราชดำเนิน และสรรเสริญอวยพรแก่คู่สมรส

มกุฎราชกุมารและพระองค์ มีพระราชโอรส 2 พระองค์ และพระราชธิดา 2 พระองค์ ได้แก่
 เจ้าชายอับดุล มุนตากิม (17 มีนาคม ค.ศ. 2007)Royal Brunei Crown Prince’s Baby Boy - Prince Abdul Muntaqim
 เจ้าหญิงมูนีระฮ์ มาดุล (2 มกราคม ค.ศ. 2010)
 เจ้าชายมูฮัมมัด ไอมัน (7 มิถุนายน ค.ศ. 2015)
 เจ้าหญิงฟาทีมะฮ์ อัซซารา ไรฮานุล (1 ธันวาคม ค.ศ. 2017)
# นิโคล ช็อง
ช็อง ยง-จู (เกิด 7 ตุลาคม ค.ศ. 1991) หรือ นิโคล ช็อง  และเป็นที่รู้จักในชื่อ นิโคล เป็นนักร้องชาวอเมริกันซึ่งทำงานหลักในประเทศเกาหลีใต้ เป็นสมาชิกของคารา

 ประวัติ 
นิโคล ช็อง เกิดวันที่ 7 ตุลาคม ค.ศ. 1991 ในเกลนเดล รัฐแคลิฟอร์เนีย เธอย้ายมายังเกาหลีกับแม่ของเธอ ซึ่งแม่ของเธอเป็นเจ้าของภัตตาคารราเม็งชื่อ "ครัวสีแดง"기특한 아이돌 스타들 "돈모아 부모 가게 냈어"  นิโคลเริ่มเล่นไวโอลินตั้งแต่เกรดสี่ผ่านไปจนถึงระดับเกรดแปด เธอยังได้เข้าร่วมการแสดงซึ่งมีชื่อว่า "KAIST" (ที่พรรณาถึงการเฉลิมฉลองชีวิตของนักเรียนในรั้ววิทยาลัย) ซึ่งต่อมาได้เปลี่ยนชื่อใหม่เป็น "Nicole The Entertainer's Introduction to Veterinary Science" ในมหาวิทยาลัย Konkuk ตั้งแต่เธอไม่ได้เข้าร่วมกิจกรรมใน KAIST니콜, 건국대 수의학과 합격…중간고사에 `눈물범벅`  โดยตอนแรกที่จัดฉายออกอากาศวันที่ 12 พฤศจิกายน ค.ศ. 2009

วันที่ 16 มกราคม 2014 สัญญาของนิโคลได้สิ้นสุดลง เนื่องจากนิโคลได้ตัดสินใจที่ไม่ต่อสัญญา จึงทำให้สิ้นสุดการเป็นสมาชิกของวงทันที

 ผลงานเพลง 
 คารา 

 ซิงเกิล 
 ค.ศ. 2008 : "Kkeun" - Sunha (Rap. Nicole)
 ค.ศ. 2009 : "Happy And" - Kang Kyun-seong (Duet. Nicole)
 ค.ศ. 2010 : "Gorae" - Park Myeong-su (Duet. Nicole)

 ภาพยนตร์ 
สถานีโทรทัศน์รายการวันที่ออกอากาศKBS 2TVสตาร์โกลเด้นเบล : เลเวลวิทมี (ซีซั่น 2) 20 ธันวาคม ค.ศ. 2008 - 24 ตุลาคม ค.ศ. 2009MBCซันเดย์ซันเดย์ไนท์ : Nodaji 30 สิงหาคม ค.ศ. 2009 - 25 ตุลาคม ค.ศ. 2009Mnetนิโคล เดอะเอนเตอร์เทนเนอร์อินโทรดัคชั่นทูเวเทรินารี่ไซเอนซ์ 12 พฤศจิกายน ค.ศ. 2009 - 28 มกราคม ค.ศ. 2010SBSกูดซันเดย์ : Yeongwunghogeol 18 กรกฎาคม ค.ศ. 2010 - ปัจจุบัน
# บาดา
บาดา หรือ บาด้า (바다 - Bada) ในภาษาเกาหลีหมายถึง มหาสมุทร หรือ ทะเล อาจหมายถึง
 บาดา (ระบบปฏิบัติการ) (Bada) ระบบปฏิบัติการของโทรศัพท์มือถือพัฒนาโดยซัมซุง
 บาดา (นักร้อง) นักร้องเกาหลี
# บาดา (ระบบปฏิบัติการ)
บาดา (- Bada) เป็นระบบปฏิบัติการสำหรับโทรศัพท์มือถือพัฒนาโดยซัมซุง โดยออกแบบมาสำหรับโทรศัพท์มือถือทั่วไปและโทรศัพท์แบบสมาร์ตโฟน คำว่า "บาดา" (바다) เป็นภาษาเกาหลีหมายถึง มหาสมุทร หรือ ทะเล

สมาร์ตโฟนซัมซุงรุ่นแรกที่ใช้ระบบปฏิบัติการบาดาคือ ซัมซุง เวฟ เอส8500 ออกวางจำหน่ายในเดือนเมษายน ค.ศ. 2010 ทำยอดขายได้ 1 ล้านเครื่องภายในเวลา 4 สัปดาห์แรกที่วางจำหน่าย

ในวันที่ 25 กุมภาพันธ์ ค.ศ. 2013 ซัมซุงประกาศยุติการพัฒนาระบบปฏิบัติการบาดาเพื่อหันไปพัฒนาระบบปฏิบัติการไทเซน (Tizen) แทนSamsung scraps Bada OS, folds it into Tizen - FierceMobileIT . Fiercemobilecontent.com (2013-02-25). Retrieved on 2013-12-09.
# มีไซอาห์ (แฮนเดิล)
มีไซอาห์  เป็นผลงานออราทอริโอสำหรับการขับร้องประสานเสียงโดยจอร์จ ฟริดริก แฮนเดิล เป็นหนึ่งในบทร้องประสานเสียงภาษาอังกฤษที่มีได้รับความนิยมที่สุด โดยนำคำร้องมาจากคัมภีร์ไบเบิลฉบับนิกายเชิร์ชออฟอิงแลนด์ 2 ฉบับ ที่ชำระขึ้นในสมัยสมเด็จพระเจ้าเจมส์ที่ 1 แห่งอังกฤษ (ฉบับ ค.ศ. 1611) และสมัยสมเด็จพระเจ้าเฮนรีที่ 8 แห่งอังกฤษ (ฉบับ ค.ศ. 1538)

แฮนเดิลแต่งบทประพันธ์นี้ที่ลอนดอนในช่วงฤดูร้อน ค.ศ. 1741Hinckley & Bosworth Borough Council. The Garden Temple at Gopsall Hall . March 2004. Retrieved August 6, 2009. และออกแสดงครั้งแรกที่ดับลินเมื่อวันที่ 13 เมษายน ค.ศ. 1742 แฮนเดิลได้ปรับปรุงใหม่ และออกแสดงอีกครั้งในปี ค.ศ. 1754 บทประพันธ์นี้ได้รับการเรียบเรียงเป็นฉบับภาษาเยอรมันโดยโมซาร์ทในปี ค.ศ. 1789 โดยเพิ่มเติมส่วนดนตรีเครื่องเป่าลมไม้Messiah - Arranged by Mozart ส่วนฉบับที่ได้รับฟังกันในปัจจุบัน ได้รับการเรียงเรียงโดยเอเบเนเซอร์ เพราต์ (1835 – 1909) 

ปัจจุบัน มีไซอาห์ นิยมนับมาขับร้องกันในช่วงเทศกาลคริสต์มาส โดยเฉพาะดนตรีช่วงท้ายของท่อนที่ 2 จากทั้งหมด 3 ท่อน ที่นิยมเรียกกันว่า "ฮาลเลลูยาห์คอรัส"  บทคำร้องในท่อนนี้นำมาจากพระคริสตธรรมคัมภีร์พันธสัญญาใหม่

ในการแสดงมีไซอาห์รอบแรกที่ลอนดอนต่อหน้าพระพักตร์ สมเด็จพระเจ้าจอร์จที่ 2 แห่งบริเตนใหญ่ เมื่อดนตรีบรรเลงมาถึงท่อนฮาเลลูยาห์คอรัส พระเจ้าจอร์จประทับยืนขึ้น พร้อมกับที่ผู้ชมทั้งหอประชุมพากันลุกขึ้นยืนตามมีข้อสันนิษฐานมากมายว่าธรรมเนียมนี้มีที่มาอย่างไร บ้างก็ว่าพระเจ้าจอร์จทรงยืนขึ้นเป็นการคารวะต่อพระคริสต์ บ้างก็ว่าเพื่อคารวะต่อแฮนเดิล บ้างก็ว่าทรงยืนเพื่อเปลี่ยนพระอิริยาบถหลังจากนั่งชมการแสดงติดต่อกันเป็นเวลานาน จึงเป็นธรรมเนียมปฏิบัติมาจนถึงปัจจุบันว่าเมื่อมีการแสดงเพลงนี้ครั้งใด ผู้ชมทั้งหมดจะต้องลุกขึ้นยืน
# อุทาดะฮิคารุซิงเกิลคอลเลกชัน ชุดที่ 2
อุทาดะฮิคารุซิงเกิลคอลเลกชัน ชุดที่ 2  เป็นอัลบั้มรวมเพลงยอดนิยมชุดที่ 2 ของฮิคารุ อุทาดะ

 รายการเพลง 
 Dareka no Negai ga Kanau Koro 
 Be My Last
 Passion
 Keep Tryin'
 This Is Love
 Boku Wa Kuma 
 Flavor of Life -Ballad Version-
 Beautiful World
 Kiss & Cry 
 Heart Station 
 Stay Gold 
 Prisoner of Love
# ทิม อัลเลน
ทิม อัลเลน  เกิดเมื่อวันที่ 13 มิถุนายน ค.ศ. 1953 เป็นดาราตลก นักแสดง นักพากย์ ชาวอเมริกัน เขาเป็นที่รู้จักจากการแสดงในซิตคอมเรื่อง Home Improvement เขายังเป็นที่รู้ัจักในภาพยนตร์อย่าง Toy Story, The Santa Clause, และ Galaxy QuestStated in interview on Inside the Actors StudioTim Allen, Galaxy Quest enhanced edition DVD commentary.
# ฮังกาเรียนแดนซ์
ฮังกาเรียนแดนซ์ (, WoO 1) เป็นชุดงานประพันธ์ดนตรีสำหรับการเต้นรำ จำนวน 21 ชิ้นโดยโยฮันเนิส บรามส์ โดยดัดแปลงมาจากทำนองดนตรีเต้นรำพื้นเมืองของฮังการี เป็นผลงานที่ได้รับความนิยมที่สุดของบรามส์

บรามส์เรียบเรียงทำนองดนตรีเหล่านี้เสร็จสิ้นในปี ค.ศ. 1869 โดยต้นฉบับแรกเรียบเรียงสำหรับบรรเลงเดี่ยวเปียโน มีความยาวตั้งแต่หนึ่ง ถึงสี่นาที ได้แก่
 หมายเลข 1 ในบันไดเสียง จี เมเจอร์: Allegro molto
 หมายเลข 2 ในบันไดเสียง ดี ไมเนอร์: Allegro non assai
 หมายเลข 3 ในบันไดเสียง เอฟ เมเจอร์: Allegretto
 หมายเลข 4 ในบันไดเสียง เอฟ ไมเนอร์ : Poco sostenuto (บันไดเสียง เอฟ ชาร์ป ไมเนอร์ สำหรับวงออร์เคสตรา)
 หมายเลข 5 ในบันไดเสียง เอฟ ชาร์ป ไมเนอร์ : Allegro (บันไดเสียง จี ไมเนอร์ สำหรับวงออร์เคสตรา)
 หมายเลข 6 ในบันไดเสียง ดี แฟลต เมเจอร์ : Vivace (บันไดเสียง ดี เมเจอร์ สำหรับวงออร์เคสตรา)
 หมายเลข 7 ในบันไดเสียง เอ เมเจอร์ : Allegretto (บันไดเสียง เอฟ เมเจอร์ สำหรับวงออร์เคสตรา)
 หมายเลข 8 ในบันไดเสียง เอ ไมเนอร์: Presto
 หมายเลข 9 ในบันไดเสียง อี ไมเนอร์: Allegro non troppo
 หมายเลข 10 ในบันไดเสียง อี เมเจอร์ : Presto (บันไดเสียง เอฟ เมเจอร์ สำหรับวงออร์เคสตรา)
 หมายเลข 11 ในบันไดเสียง ดี ไมเนอร์: Poco andante
 หมายเลข 12 ในบันไดเสียง ดี ไมเนอร์: Presto
 หมายเลข 13 ในบันไดเสียง ดี เมเจอร์: Andantino grazioso
 หมายเลข 14 ในบันไดเสียง ดี ไมเนอร์: Un poco andante
 หมายเลข 15 ในบันไดเสียง บี แฟลต เมเจอร์: Allegretto grazioso
 หมายเลข 16 ในบันไดเสียง เอฟ ไมเนอร์: Con moto
 หมายเลข 17 ในบันไดเสียง เอฟ ชาร์ป ไมเนอร์: Andantino
 หมายเลข 18 ในบันไดเสียง ดี เมเจอร์: Molto vivace
 หมายเลข 19 ในบันไดเสียง บี ไมเนอร์: Allegretto
 หมายเลข 20 ในบันไดเสียง อี ไมเนอร์: Poco allegretto
 หมายเลข 21 ในบันไดเสียง อี ไมเนอร์: Vivace

ผลงานชิ้นที่ได้รับความนิยมที่สุด คือ ฮังกาเรียนแดนซ์หมายเลข 5 ซึ่งบรามส์เรียบเรียงต้นฉบับสำหรับบรรเลงด้วยเปียโนสี่มือ โดยดัดแปลงมาจากเพลงเต้นรำชื่อ "Bártfai emlék" ของ Kéler Béla (1820 — 1882) ซึ่งเขาเข้าใจผิดว่าเป็นเพลงพื้นเมืองฮังการีp. 341 Walker (1998) Alan. Cornell. Franz Liszt: The Virtuoso Years, 1811 - 1847. Cornell University Press

ฮังกาเรียนแดนซ์ยังได้รับการเรียบเรียงใหม่สำหรับบรรเลงด้วยวงออร์เคสตรา โดยบรามส์เป็นผู้เรียบเรียงผลงานหมายเลข 1, 3 และ 10 ด้วยตนเอง ส่วนผลงานชิ้นอื่น ๆ เรียบเรียงโดยอันโตญีน ดโวฌาก และคีตกวีคนอื่น ๆ
# เอลิชา คัทเบิร์ต
เอลิชา แอน คัทเบิร์ต  เกิดเมื่อวันที่ 30 พฤศจิกายน ค.ศ. 1982 เป็นนักแสดงชาวแคนาดา คัทเบิร์ตเป็นที่รู้จักในฐานะพิธีกรร่วมในรายการเด็กทางแคนาดาที่ชื่อ Popular Mechanics for Kids เธอมีผลงานแสดงภาพยนตร์เรื่องแรกในปี 2003 เรื่อง Old School จากนั้นในปีต่อมากับเรื่อง The Girl Next Door เธอยังแสดงในภาพยนตร์ในปี 2005 เรื่อง House of Wax แสดงในภาพยนตร์สยองขวัญในปี 2007 เรื่อง Captivity เธอได้รับบทเด่นเป็น คิม เบาเออร์ ในซีรีส์แนวแอ็กชั่น ระทึกขวัญเรื่อง 24
# ทัชสโตนพิกเจอส์
ทัชสโตนพิกเจอส์  เป็นค่ายหนังที่ก่อตั้งขึ้นในปี พ.ศ. 2527 เป็น 1 ในค่ายหนังของเดอะวอลต์ดิสนีย์ ทำหน้าที่สร้างและจัดจำหน่ายภาพยนตร์ที่มีเนื้อหาในแนวรุนแรงกว่าภาพยนตร์ที่ออกภายใต้วอลต์ดิสนีย์พิกเจอส์ หรือ เป็นภาพยนตร์ที่ไม่ใช่แนวภาพยนตร์ครอบครัวhttp://disneyadulting.com/disney-r-rated-film/ เช่น Air Force One (ผ่านาทีวิกฤติกู้โลก) พ.ศ. 2540https://www.imdb.com/title/tt0118571/, Con Air (ปฏิบัติการแหกนรกยึดฟ้า) พ.ศ. 2540https://www.imdb.com/title/tt0118880/, Face/Off (สลับหน้าล่าล้างนรก) พ.ศ. 2540https://www.imdb.com/title/tt0119094/, Armageddon (อาร์มาเก็ดดอน วันโลกาวินาศ) พ.ศ. 2541https://www.imdb.com/title/tt0120591/, Gone In 60 Seconds (60 วิ รหัสโจรกรรมอันตราย) พ.ศ. 2543https://www.imdb.com/title/tt0187078/, Pearl Harbor (เพิร์ล ฮาร์เบอร์) พ.ศ. 2544https://www.imdb.com/title/tt0213149/, Reign of Fire (กองทัพมังกรเพลิงถล่มโลก) พ.ศ. 2545https://www.imdb.com/title/tt0253556/ และ Déjà Vu (เดจา วู ภารกิจเดือดทะลุเวลา) พ.ศ. 2549https://www.imdb.com/title/tt0453467/ เพราะภาพยนตร์ที่สร้างโดยดิสนีย์เป็นภาพยนตร์แนวเด็ก ครอบครัว หรือ การผจญภัยที่มีเนื้อหาไม่รุนแรง เท่านั้น ในช่วงปี พ.ศ. 2523 ความนิยมในภาพยนตร์แนวครอบครัวของเดอะวอลต์ดิสนีย์เริ่มลดลงเดอะวอลต์ดิสนีย์จึงต้องมีการปรับกลุยทธ์การตลาดเพื่อเอาใจแฟนภาพยนตร์มากขึ้น จึงเป็นที่มาของการจัดตั้งทัชสโตนพิกเจอส์https://waltdisney01.weebly.com/comics-walt-disney.html

พวกเขายังทำงานร่วมกับหลายสตูดิโอ อาทิเช่น คาราวานพิกเจอส์, ซัมมิตเอนเตอร์เทนเมนต์, เจอร์รีบรัคไฮเมอร์ฟิล์มส, ไอค่อนโพรดักชันส์, อิแมจินเอนเตอร์เทนเมนต์, แมนเดวิลล์ฟิล์มส และ สปายกลาสเอนเตอร์, โฟกัสฟีตเจอส์
# คีชา แคสเซิล-ฮิวส์
คีชา แคสเซิล-ฮิวส์  เกิดเมื่อวันที่ 24 มีนาคม ค.ศ. 1990 เป็นนักแสดงชาวนิวซีแลนด์ มีชื่อเสียงจากบทบาท ไพคี "ไพ" แอพิรานา ในภาพยนตร์ปี 2002 เรื่อง  Whale Rider เธอแสดงในบทนี้เมื่ออายุ 11 ปีและทำให้เธอได้รับการเสนอชื่อเข้าชิงรางวัลหลายรายการ รวมถึงในสาขานักแสดงนำหญิงยอดเยี่ยม รางวัลออสการ์ ถือเป็นนักแสดงหญิงที่อายุน้อยที่สุดที่เคยได้รับการเสนอเข้าชิงในสาขานี้ และเธอได้รับรางวัลสมาคมวิจารณ์ภาพยนตร์ในสาขานักแสดงนำหญิงยอดเยี่ยม ในปี 2004

หลังจากนั้นเธอมีผลงานในภาพยนตร์หลายเรื่องอย่าง Hey, Hey, It's Esther Blueburger (2008), New Zealand tele-movie Piece of my Heart (2009) และบทเล็กๆ ใน Star Wars Episode III: Revenge of the Sith (2005) เธอรับบทเด่นเป็นพระแม่มารี ใน The Nativity Story (2006)

 ประวัติ 
แคสเซิล-ฮิวส์เกิดเมื่อวันที่ 24 มีนาคม ค.ศ.1990 ในเมืองดอนนีบรู๊ก ทางตะวันตกของออสเตรเลีย แม่ของเธอชื่อ เดสเร ฮิวส์ เป็นชาวเมารี และพ่อของเธอชื่อ ทิม แคสเซิลเป็นชาวอังกฤษ-ออสเตรเลีย พ่อแม่ของเธอนั้นไม่ได้แต่งงานกัน หลังจากที่แคสเซิล-ฮิวส์อายุได้ 18 เดือน ครอบครัวของเธอย้ายไปอยู่ที่นิวซีแลนด์

แคสเซิล-ฮิวส์มีน้องชาย 3 คนและน้องสาว 1 คน ปัจจุบันเธออายุอยู่ที่ปาปากูรา อังแลนด์และยังเป็นนักเรียนที่โรงเรียนประถมไวอูกู โรงเรียนไบลีย์โรด วิทยาลัยวันทรีฮิลและวิทยาลัยโรสฮิล เมื่อวันที่ 25 เมษายน ค.ศ.2007 เธอได้ให้กำเนิดลูกสาว ชื่อ เฟลิซิตี้ อามอร์ ซึ่งในขณะนั้นเธออายุเพียง 17 ปี และแฟนของเธอในตอนนั้นอายุ 20 ปี ชื่อแบรดลีย์ ฮูลล์ ซึ่งทั้งสองคบหากันมาตั้งแต่แคสเซิล-ฮิวส์อายุเพียง 14 ปี

ก่อนที่เธอจะได้มารับบทในภาพยนตร์เรื่อง Whale Rider (2002) ผู้กำกับและเจ้าหน้าที่เดินทางมาที่โรงเรียนประถมของเธอใน Mt Wellington, นิวซีแลนด์ และใช้เวลาไม่นานในการเรลือกเด็กจำนวนร้อยคนเพื่อมารับบทไพคี  พวกเขาเลือกแคสเซิล-ฮิวส์ เพราะว่าเธอสามารถเล่นได้อย่างยอดเยี่ยม เธอเคยให้สัมภาษณ์กับเจย์ เลโนว่า เธอไม่รู้ว่าต้องว่ายน้ำยังไงเมื่อต้องมารับบทในภาพยนตร์เรื่อง Whale Rider (2002)

ในปี ค.ศ.2004 แคสเซิล-ฮิวส์เป็นนักแสดงนำหญิงที่อายุน้อยที่สุดที่ได้เข้าชิงรางวัลออสการ์ สาขานักแสดงนำหญิงยอดเยี่ยม ซึ่งในตอนนั้นเธออายุเพียงแค่ 13 ปีเท่านั้น มีน้องชายสามคนคือ ไรย์ส (เกิด 21 กุมภาพันธ์ ค.ศ.1992), เลียม (เกิด ค.ศ.1996), และเคาด์ (เกิด เดือนกรกฎาคม ค.ศ.2006), และมีน้องสาวหนึ่งคน คือ แมดดิซิย์น (เกิด ค.ศ.2001)

แคสเซิล-ฮิวส์ ชื่นชอบนักแสดงชาย จอห์นนี่ เด็ปป์ ซึ่งเธอมีโอกาสได้พบเขาในงานออสการ์ครั้งที่ 76 ซึ่งในปีนั้นทั้งคู่มีชื่อเข้าชิงรางวัลออสการ์ เธอเรียนรู้การเต้นของชนเผ่าเมารีเมื่อตอนเธออายุ 6 ขวบ นักแสดงหญิงที่เธอชื่นชอบคือ จูเลีย โรเบิร์ต เธอได้ร่วมแสดงในภาพยนตร์เรื่อง Star Wars: Episode III - Revenge of the Sith (2005) ซึ่งฉากของเธอใช้เวลาในการแสดงเพียงวันเดียว

วิชาที่เธอชื่นชอบคือ คณิตศาสตร์และวิทยาศาสตร์ เฟลิซิตี้-อามอร์ ลูกสาวของเธอเกิดเมื่อวันที่ 25 เมษายน ค.ศ.2007 แบรดลีย์ ฮูลล์ แฟนหนุ่มของเธอเกิดเมื่อวันที่ 11 มกราคม ค.ศ. 1987
# สำนักเลขาธิการคณะรัฐมนตรี
สำนักเลขาธิการคณะรัฐมนตรี  เป็นส่วนราชการระดับกรม สังกัดสำนักนายกรัฐมนตรี มีภารกิจรับผิดชอบเกี่ยวกับการประชุมและการให้บริการคณะรัฐมนตรีทั้งคณะ เช่น การดำเนินการประชุมคณะรัฐมนตรี การแจ้งมติคณะรัฐมนตรี การติดต่อกับรัฐสภาในเรื่องอันไม่อยู่ในอำนาจหน้าที่ของกระทรวงใดไปปฏิบัติ อาทิ การขอพระราชทานเครื่องราชอิสริยาภรณ์ การตราพระราชกฤษฎีกายุบสภาผู้แทนราษฎร การเปิดและปิดสมัยประชุมของรัฐสภา

 ประวัติ 
สำนักเลขาธิการคณะรัฐมนตรี จัดตั้งขึ้นอย่างเป็นทางการตามพระราชบัญญัติปรับปรุงกระทรวง ทะบวง กรม พุทธศักราช 2476 เมื่อวันที่ 9 ธันวาคม พ.ศ. 2476 มีฐานะเป็นกรมภายในสำนักนายกรัฐมนตรี มีชื่อว่า "กรมเลขาธิการคณะรัฐมนตรี"

 เลขาธิการคณะรัฐมนตรี 

 หน่วยงานในสังกัด 
 สำนักงานเลขาธิการ
 กองการประชุมคณะรัฐมนตรี
 กองนิติธรรม
 กองบริหารงานสารสนเทศ
 กองพัฒนายุทธศาสตร์และติดตามนโยบายพิเศษ
 กองวิเคราะห์เรื่องเสนอคณะรัฐมนตรี
 กองส่งเสริมและประสานงานคณะรัฐมนตรี
 กองอาลักษณ์และเครื่องราชอิสริยาภรณ์http://www.ratchakitcha.soc.go.th/DATA/PDF/2559/A/092/1.PDF

นอกจากนั้นแล้วยังมีหน่วยงานที่จัดตั้งในรูปแบบของหน่วยบริการรูปแบบพิเศษ คือ สำนักพิมพ์คณะรัฐมนตรีและราชกิจจานุเบกษาประกาศสำนักนายกรัฐมนตรี เรื่อง ให้แปลงสภาพกองโรงพิมพ์ สำนักเลขาธิการคณะรัฐมนตรี เป็นสำนักพิมพ์คณะรัฐมนตรีและราชกิจจานุเบกษา (หน่วยบริการรูปแบบพิเศษ) พ.ศ. ๒๕๔๙

 ผู้บริหารในปัจจุบัน https://www.soc.go.th/?page_id=167  
 ลำดับ  ชื่อ  ตำแหน่ง  หมายเหตุ 1   ณัฐฎ์จารี อนันตศิลป์ https://ratchakitcha.soc.go.th/documents/17180977.pdf   เลขาธิการคณะรัฐมนตรี   บริหารสูง 2  อุดมพร  เอกเอี่ยมhttps://ratchakitcha.soc.go.th/documents/2128103.pdf  รองเลขาธิการคณะรัฐมนตรี   บริหารสูง 3  สาวิตรี  ชำนาญกิจhttps://ratchakitcha.soc.go.th/documents/17083082.pdf  รองเลขาธิการคณะรัฐมนตรี   บริหารสูง 4  นรุตม์ ธัญวงษ์https://ratchakitcha.soc.go.th/documents/17228901.pdf รองเลขาธิการคณะรัฐมนตรี   บริหารสูง 5  สุพัฒน์  เมธีวรพจน์ https://ratchakitcha.soc.go.th/documents/19925.pdf  รองเลขาธิการคณะรัฐมนตรี   บริหารสูง 6  กรุณา  จุฑานนท์https://ratchakitcha.soc.go.th/documents/17117475.pdf  ที่ปรึกษาประจำสำนักเลขาธิการคณะรัฐมนตรี    วิชาการทรงคุณวุฒิ 7  ธวัชชัย จันทร์ไพศาลสินhttps://ratchakitcha.soc.go.th/documents/140D195S0000000000500.pdf ที่ปรึกษาประจำสำนักเลขาธิการคณะรัฐมนตรี   วิชาการทรงคุณวุฒิ 8  ฝนทิพย์ วรัญญูรัตนะ  ผู้ช่วยเลขาธิการคณะรัฐมนตรี   บริหารต้น 9  ณฐพงศ์ วรรณรัตน์  ผู้ช่วยเลขาธิการคณะรัฐมนตรี   บริหารต้น 10  นันทิรัตน์  แก้วภราดัย  ผู้อำนวยการสำนักงานเลขาธิการ   อํานวยการสูง 11  วรรณี ตั้งอารมณ์มั่น  รักษาราชการแทนผู้อำนวยการกองการประชุมคณะรัฐมนตรี   อํานวยการสูง 12  อลิสา มาฬมงคล  ผู้อำนวยการกองนิติธรรม    อํานวยการสูง 13  ประวิทย์ อมรฤทธิ์ ผู้อำนวยการกองบริหารงานสารสนเทศ   อํานวยการสูง 14  ปริยนงคราญ จงธรรมคุณ  ผู้อำนวยการกองพัฒนายุทธศาสตร์และติดตามนโยบายพิเศษ   อํานวยการสูง 15  ภิวงทอง สุวรรณรัตน์  ผู้อำนวยการกองวิเคราะห์เรื่องเสนอคณะรัฐมนตรี   อํานวยการสูง 16  เรือนทิพย์ รัตนราศรี  รักษาราชการแทนผู้อำนวยการกองส่งเสริมและประสานงานคณะรัฐมนตรี   อํานวยการสูง 17  สิริมาดา ไพทีกุล  ผู้อำนวยการกองอาลักษณ์และเครื่องราชอิสริยาภรณ์   อํานวยการสูง
# วลาดีมีร์ คอซลอฟ
โอเลจ โอเลกซานโดรวิจ พริวดิอูส (, ; , Oleh Oleksandrovych Prudius) เป็นนักมวยปล้ำอาชีพและนักแสดงชาวอเมริกันเชื้อสายรัสเซีย เขาได้รับการฝึกในมวยปล้ำฟรีสไตล์, รักบี้, อเมริกันฟุตบอล, แซมโบ, คิกบ็อกซิ่ง, ยูโด และศิลปะการต่อสู้ป้องกันตัวแบบผสม

ในปี 2008 คอซลอฟเปิดตัวกับ WWE ในเซอร์ไวเวอร์ซีรีส์ (2008)ได้ชิงแชมป์ WWE 3 เส้ากับทริปเปิลเอชและเจฟฟ์ ฮาร์ดี โดยก่อนปล้ำ เจฟฟ์ถูกลอบทำร้าย ทำให้กลายเป็นปล้ำเดี่ยว แต่ในระหว่างเอดจ์ที่ฉวยโอกาสปล้ำและถูกเปลี่ยนเป็น 3 เส้าแบบเดิม โดยเอดจ์คว้าแชมป์ไปได้ ในโนเวย์เอาท์ (2009)ได้ร่วมปล้ำแมตช์อิลิมิเนชั่น แชมเบอร์ชิงแชมป์ WWE โดยทริปเปิลเอชคว้าแชมป์ไปได้ ในปี 2010 คอซลอฟกับซานติโนได้คว้าแชมป์แท็กทีม WWEสมัยแรก โดยเอาชนะจัสติน แกเบรียลและฮีธ สเลเตอร์ สมาชิกของกลุ่มเดอะเน็กซัส ในแมตช์แท็กทีม 4 เส้า ก่อนเสียแชมป์คืนในอิลิมิเนชั่น แชมเบอร์ (2011) ในสแมคดาวน์ (5 สิงหาคม 2011) คอซลอฟปล้ำแมตช์สุดท้ายแพ้ให้กับมาร์ก เฮนรี หลังแมตช์เฮนรีได้เอาเก้าอี้มาหนีบขาคอซลอฟ และกระโดดจากเชือกทับใส่ขาเต็มๆ ก่อนจะถูกไล่ออกจาก WWE ในเวลาต่อมา และไปปล้ำให้กับสมาคมอื่นก่อนจะเลิกปล้ำในปี 2012

ผลงานแชมป์และรางวัล
ศิลปะการต่อสู้
 Sambo
 USA Open Heavyweight Sambo Champion (2005)
 United States Kick-Boxing Association
 USKBA International Heavyweight Grappling Champion

มวยปล้ำอาชีพ
 Ohio Valley Wrestling
 OVW Heavyweight Championship (1 time)
 Pro Wrestling Illustrated
 PWI ranked him #53 of the top 500 singles wrestlers in the PWI 500 in 2009
 World Wrestling Entertainment/WWE
 WWE Tag Team Championship (1 time) – with Santino Marella
 Slammy Award (1 time)
Breakout Star of the Year (2008)
 Wrestling Observer Newsletter
 Most Overrated (2008)
 Worst Worked Match of the Year (2008) vs. Triple H and Edge at Survivor Series
# สมาพันธรัฐคายา
อาณาจักรคายา เป็นอาณาจักรโบราณในแถมลุ่มแม่น้ำนักดงบริเวณภาคใต้ของคาบสมุทรเกาหลี (2001). Kaya. In The Penguin Archaeological Guide, edited by Paul Bahn, pp. 228–229. Penguin, London. อาณาจักรคายาเป็นอาณาจักรหนึ่งที่ก่อตัวขึ้นจากการล่มสลายของอาณาจักรพย็อนฮันประกอบไปด้วย 5 ราชวงศ์ คือ ราชวงศ์คึมกวันคายา ราชวงศ์โครย็องคายา ราชวงศ์พีฮวาคายา ราชวงศ์อาราคายา และราชวงศ์ซ็องซันคายา ราชวงศคึมกวันคายานั้นก่อตั้งโดยพระเจ้าซูโรและเป็นกษัตริย์พระองค์แรกแห่งคึมกวันคายา และมีพระมเหสีคือ พระมเหสีฮอฮวังอกที่เป็นองค์หญิงแห่งอินเดียที่เดินทางมายังคาบสมุทรเกาหลี เจริญรุ่งเรืองระหว่าง 42 ปีก่อนคริสตกาล - ค.ศ. 562 และภายหลังรวมเข้ากับอาณาจักรชิลลาเนื่องจากกษัตริย์และเชื้อพระวงศ์แห่งคายาเริ่มเกี่ยวดองทางสายเลือดกับราชวงศ์ชิลลา อาณาจักรคายาเป็นอาณาจักรเล็ก ๆ ที่มีวัฒนธรรมเอกลักษณ์เป็นของตนเองBarnes, Gina L. (2001). Introducing Kaya History and Archaeology. In State Formation in Korea: Historical and Archaeological Perspectives, pp. 179–200. Curzon, London. และปัจจุบันได้ค้นพบหลักฐานมากมายเกี่ยวกับกษัตริย์อาณาจักรคายาบริเวณหลุมฝั่งพระศพในภาคใต้ของเกาหลีใต้